Բոյդ Հոլբրուք

Ռոբերտ Բոյդ Հոլբրուք (, ),  կինոյի և հեռուստատեսության ամերիկացի դերասան, ինչպես նաև մոդել և նկարիչ, որին մեծ համբավ է բերել «Նարկո» հեռուստասերիալում խաղացած դերը, որտեղ կատարել է DEA-ի գործակալ Սթիվ Մյորֆի դերը։

Վաղ կյանք և մոդելային կարիերա 
Հոլբրուքը ծնվել է Կենտուկի նահանգի Պրեստոնսբուրգ քաղաքում՝ Էլեն և Դոն Հոլբրուքների ընտանիքում։ Երիտասարդ տարիքում տեղական թատրոնում աշխատել է որպես ատաղձագործ։

2001 թվականին Բոյդը պայմանագիր է կնքել ֆրանսիական «Elite Model» մոդելային գործակալության հետ, իսկ ավելի ուշ աշխատել է «Wilhelmina Models» նորաձևության հաստատությունում։ Հոլբրուքը նաև որպես մոդել համագործակցել է հետևյալ դիզայներների և նորաձևության ընկերությունների հետ՝ Գուչի, Ժան Պոլ Գոտյե, Վերսաչե, Hugo Boss, William Ralph Blass, Քելվին Քլայն, Մոսկինո, Մարկ Ջեյկոբս և Dean and Dan Caten։ Բոյդը և մոդել Օմահիր Մոտան Փարիզի «Omahyra & Boyd» ցուցահանդեսի համար լուսանկարել են Էլեն ֆոն Ունվերտի ընդունած կեցվածքը, հետագայում այդ լուսանկարներով լույս է տեսել «International Exhibitions» գիրքը։

Կինոկարիերա 
Ջեյմ Ստրաչանի նկարազարդումների ուղեկցությամբ Հոլբրուքը Model-Max.com կայքում թողարկել է բանաստեղծությունների մինի շարք։

Եվրոպայում և Ասիայում մասնակցելով նորաձևության ցուցադրություններին՝ Հոլբրուքը բավականաչափ գումար է կուտակել Նյու Յորքի համալսարանում կինոարվեստ ուսումնասիրելու համար, որտեղ նա ստացել է «SCPS 16mm Film» վկայական։ Այնուհետև Բոյդը Կոլումբիայի համալսարանում հաճախել է դասընթացների (կինոյի պատմության ամբիոն և սցենարիստության բաժին)։ Այդ ժամանակվանից ի վեր նա թողարկել է հինգ կարճամետրաժ ֆիլմ։

Բոյդն William Esper Studio-ում ուսումնասիրել է դերասանական վարպետություն, որտեղ անցել է երկամյա ուսուցման դասընթաց, նա նաև մասնակցել է Շեյն Էնն Յանցի մասնագիտական վերապատրաստման ծրագրին (), որտեղ սովորել է ձայնի և խոսքի բեմադրություն։ 2007 թվականին նա իր սցենարն ուղարկել է ռեժիսոր Գաս Վան Սենթին, որը տպավորված լինելով սկսնակ կինեմատոգրաֆիստի տաղանդով՝ նրան փոքրիկ դեր է առաջարկել իր «Միլք» ֆիլմում։ Նույն ժամանակահատվածում նկարահանվել է Permanent Me փանկ խմբի «Allison» երգի երաժշտական տեսահոլովակում՝ ևս մեկ մոդելի Tiah Delaney-ի հետ միասին։

Ի թիվս այլ նախասիրությունների՝ Հալբրուքը կարողանում է լուսանկարել և քանդակներ ստեղծել։ Նրա «Iscariot» արտ շոուի առաջնաելույթը տեղի է ունեցել Նյու Յորքի RARE պատկերասրահում (2008 թվականի ապրիլի 19-ից մինչև մայիսի 17)։

2015 թվականին «Նարկո» հեռուստասերիալում կատարել է DEA-ի գործակալ Սթիվ Մյորֆի դերը։

Անձնական կյանք 
Հոլբրուքը դերասանուհի Էլիզաբեթ Օլսենի հետ սկսել է հանդիպել 2012 թվականի սեպտեմբերին «Շատ լավ աղջիկներ» ֆիլմի նկարահանումներին ծանոթանալուց հետո։ Զույգը նշանադրվել է 2014 թվականի մարտին։ Սակայն, 2015 թվականի հունվարին նրանք բաժանվել են։

Ավելի ուշ դերասանն ու նրա ընկերուհին՝ դանիացի դերասանուհի Տատյանա Պայկովիչը, 2018 թվականի հունվարի 14-ին ծնվել է նրանց առաջնեկը՝ որդին, որը ստացել է Դեյ անունը։

Ֆիլմագրություն

Կինո

Հեռուստատեսություն

Ծանոթագրություն 

Ամերիկացի տղամարդ կինոդերասաններ
Ամերիկացի հեռուստատեսային դերասաններ
Ամերիկացի դերասաններ
Ամերիկացի մոդելներ
Ամերիկացի լուսանկարիչներ
Դերասաններ այբբենական կարգով
21-րդ դարի դերասաններ